Lars Sivert Lervik

Lars Sivert Lervik (født 12. juli 1971 i Sunndal) er en norsk offiser i Hæren som har vært sjef Hæren siden juni 2020.

Karriere
Lervik startet sin militære karriere som vognkommandør og lagfører i Panserbataljonen i 1991 og hadde forskjellige stillinger i avdelingen frem til eskadronsjef i 2002. Han tjenestegjorde som S-5 i NORBN/KFOR.

I 2003 begynte han som instruktør ved Våpenskolen for Kavaleriet og i 2004 som militærassistent for Generalinspektøren for Hæren. Fra 2005 til 2006 tjenestegjorde han som stabssjef i Norwegian Battlegroup 3 i ISAF i Afghanistan. 

Mellom 2005 og 2007 var han prosessleder i Brigade Nord og mellom 2007 og 2008 som nestkommanderende i Telemark bataljon. I 2008–2009 var Lervik operasjonsoffiser (G-3) i Brigade Nord, for så å tjenestegjøre som fungerende sjef Panserbataljonen i 2009. 

I 2009 til 2010 var han stabssjef i nasjonal kontigentstab i Afghanistan for senere å tjenestegjøre som sjef TMBN mellom 2010 og 2013. I 2013 var han sjef for det norske Police Advisory Team i Afghanistan.

I perioden 2013–2018 tjenestegjorde han i Forsvarsdepartementet som leder for seksjon for nasjonal sikkerhetspolitikk, krisehåndtering og beredskap (FD II 2) før han ble utnevnt til brigadesjef i 2018, og beordret som sjef Hæren i 2020.

Militær utdanning
2003: Armor Captain Career Course
2006–2007: Advanced Command and Staff College
2016–2017: US Army War College

Utmerkelser

 Forsvarsmedaljen med laurbærgren
 Forsvarsmedaljen med stjerne
 Forsvarets medalje for internasjonale operasjoner med stjerne
 Forsvarets operasjonsmedalje for Afghanistan med romertall Ⅵ
 Hærens vernedyktighetsmedalje med tre stjerner
 Offiser Legion of Merit, USA
 NATO-medaljen for Afghanistan med 2-tall
 NATO-medaljen for KFOR
 Brigadeveteranforbundets hederstegn
 Forsvarets fortjenstmedalje i sølv, Sverige
 Minnekors for Afghanistan-operasjoner, Italia
 Kommandøren for de latviske væpnede styrkers medalje
 Forsvarets medalje for skyting
 Forsvarets medalje for feltsport
 KNBLO-medaljen

Referanser 

Norske generalmajorer
Generaler i Hæren (Norge)
Forsvarsmedaljen
Forsvarsmedaljen med laurbærgren